Rikunarita-ORG/Wikinium huggingface dataset:
# Priluku rajons

|  |
| --- |
| **Priluku rajons *Прилуцький район |
| —  **rajons**  —  |
| Hustiņas klosterisHustiņas klosteris |
|

|  |  |
| --- | --- |
|  **Karogs** |  **Ģerbonis** |

 |
|  |
| Location of Priluku rajons |
| Valsts
  |  Ukraina |
| Apgabals
  | Čerņihivas apgabals |
| Centrs | Priluki (neietilpst rajonā) |
| Administratīvais iedalījums | 3 ciematu un 38 lauku padomes |
| **Platība**  |
|  - Kopā
  | 1 796 km² |
| **Iedzīvotāji** (2016) |
|  - Kopā | 35 515 |
|  - Blīvums | 19,8/km² |
| **Mājaslapa:** pladm.cg.gov.ua |

**Priluku rajons** (ukraiņu: *Прилуцький район*) ir Ukrainas administratīvā iedalījuma vienība Čerņihivas apgabala dienvidos. Robežojas ar Čerņihivas apgabala Nosivkas rajonu rietumos, Ņižinas rajonu ziemeļrietumos, Ičņas rajonu ziemeļos, Sribnes rajonu austrumos un Varvas rajonu ziemeļaustrumos, Poltavas apgabala Pirjatinas rajonu dienvidos, kā arī Kijivas apgabala Jagotinas rajonu dienvidos un Zgurivkas rajonu dienvidrietumos.

## Ārējās saites
# Ģeodēzija

Ģeodēziskais tornis Spinguļu kalnā.
**Ģeodēzija** (no grieķu: *γεωδαισία* — ‘zemes sadalīšana’) ir zinātne par Zemes mērīšanu, Zemes veidu, formu un lielumu. Ģeodēzija kā zinātne ir cieši saistīta ar daudzām zinātnes nozarēm, piemēram, matemātiku un fiziku, it sevišķi ar ģeofiziku. Praktiskais ģeodēzijas uzdevums ir izdarīt mērījumus apvidū un to rezultātus izmantot dažādiem aprēķiniem, lai noteiktu attālumu, platību, augstumu, zemes darbu apjomu utt., vai arī zināmas zemes virsmas daļas samazināta attēla sastādīšanai ((zemes robežu un topogrāfiskie) plāni un kartes).

Ģeodēziju iedala:

* augstākajā ģeodēzijā — nozarē Zemes virsmas (ģeoīda) veida, formas un lieluma un Zemes cietās garozas kustību izpētei un noteikšanai;
* zemākajā ģeodēzijā jeb topogrāfijā, ko sauc arī par mērniecību — nozarē fiziskās zemes virsmas, atsevišķu un samērā tuvu novietotu punktu savstarpējā stāvokļa noteikšanai;
* kartogrāfijā — nozarē zemes virsmas ievērojamu daļu nepārtraukta attēla veidošanas metožu un speciālu apvidus modeļu un karšu izpētei un izstrādei;
* inženierģeodēzijā — nozarē, kas ietver ģeodēzisko darbu metodes un procesus, ko realizē dažādu inženierbūvju izpētes darbos, projektēšanā, būvniecībā un ekspluatācijā, zemes ierīcībā, mežierīcībā, mežizstrādē, vides saimniecībā un aizsardzībā, derīgo izrakteņu ieguvē u.c.

Latvijā ģeodēziju var apgūt divās mācību iestādēs: LLU Vides un būvzinātņu fakultātes Zemes ierīcības un mērniecības studiju programmā un RTU Būvniecības inženierzinātņu fakultātes Ģeomātikas studiju programmā.

## Skatīt arī

* Inženierģeodēzija.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ģeodēzija.

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
# Ģeoīds

**Ģeoīds** ir ķermenis, kura forma vistuvāk atbilst Zemes patiesajai formai. Ģeoīda virsma sakrīt ar okeānu virsmu, ko iedomāti turpina zem sauszemes tā, lai jebkurā tās punktā vertikālā līnija būtu perpendikulāra ģeoīda virsmai. Tā kā ģeoīda virsma ir neregulāra, tad Zemes formas aprakstīšanai izmanto arī Zemes elipsoīdu.

## Ārējās saites

* Vikikrātuvē par šo tēmu ir pieejami multivides faili. Skatīt: Ģeoīds.

* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)